KOMISSION ASETUS (ETY) N:o 586/77 annettu 18 päivänä maaliskuuta 1977 naudanliha-alan tuontimaksun soveltamista koskevista yksityiskohtaisista säännöistä ja yhteistä tullitariffia koskevan asetuksen (ETY) N:o 950/68 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 425/77(2), ja erityisesti sen 10 artiklan 5 kohdan, sen 11 artiklan 5 kohdan, sen 12 artiklan 7 kohdan ja sen 25 artiklan,

sekä katsoo, että

naudanliha-alan yhteisen markkinajärjestelyn oleellinen muuttaminen asetuksella (ETY) N:o 425/77 tekee välttämättömäksi tuontimaksujen määräämismenetelmän mukauttamisen,

asetuksen (ETY) N:o 805/68 10 artiklan nojalla naudoille on tuonnissa määritelty perustuontimaksu laskettuna vapaasti rajalla -tarjoushinnan perusteella suhteessa edustavimpiin ostomahdollisuuksiin, mikä koskee laatua ja määrää; tämä hinta on ratkaiseva tuontimaksua vahvistettaessa; on tarpeen määrittää sitä varten laskentamenetelmä,

on yhtäältä syytä mukauttaa tarjoushinta ottamalla huomioon vertailukautena voimassa oleva hintaero jokaisen ryhmän hinnan ja yhteisön edustavilla markkinoilla todennetun nautojen hinnan välillä ja toisaalta muuntamalla erimuotoiset lihat vastaavilla kertoimilla,

on lisäksi tarpeen nautojen osalta ottaa huomioon jokaisen ryhmän tuonnin suhde ryhmiin kokonaisuudessaan ja lihan osalta yhtäältä jokaisen tarjontamuodon tuonnin suhde tarjontamuotoihin kokonaisuudessaan sekä toisaalta teurastukseen tarkoitettujen elävien nautojen sekä tuoreen ja jäähdytetyn lihan tuonnin merkitys; jos kuitenkaan yhden tai useampien eläinryhmien tarjoushinta ei ole todettavissa, on tarpeen pidättäytyä viimeisimpään käytettävissä olevaan hintaan,

asetuksen (ETY) N:o 805/68 10 artiklan 4 kohdassa tarkoitettujen kertoimien on ilmaistava naudanlihan ja elävien nautojen välinen arvosuhde,

asetuksen (ETY) N:o 805/68 11 artiklan nojalla perustuontimaksu, joka lasketaan vapaasti rajalla -tarjontahinnan perusteella, määrätään tämän asetuksen liitteen b jaksoon uudelleen otetun jäädytetyn lihan tuonnissa; tuontimaksun vahvistamisessa tämä hinta on määräävä: on tarpeen määritellä sitä varten laskentamenetelmä,

muun kyseisen lihan tuontimaksu johdetaan edellä tarkoitetusta lihasta kertoimilla, jotka ilmaisevat eri tuotteiden välisen arvosuhteen,

liian usein tapahtuvan perustuontimaksun muuttamisen välttämiseksi on tarpeen säätää rajoista, joiden sisällä vapaasti rajalla -tarjontahinnan vaihtelut eivät aiheuta tuontimaksun muutosta,

tietyt elävien nautojen ryhmät tai tuoreen ja jäähdytetyn lihan tarjontamuodot edustavat ainoastaan hyvin vähäistä osaa kaupasta; on sen vuoksi tarpeen olla soveltamatta näiden ryhmien tai tarjontamuotojen tarjontahintoja,

laskettaessa tarjontahintaa vapaasti yhteisön rajalla otetaan huomioon periaatteessa kaikki kolmansien maiden tekemät tarjoukset vapaasti yhteisön rajalla; jos komission hallussa olevien tietojen mukaan näyttää, että jotkut tarjoukset eivät vastaa todellisia ostomahdollisuuksia tai että ne eivät vastaa todellista hintakehitystä, tai jos ne eivät ole määrällisesti edustavia, ne voidaan poistaa,

on tarpeen määrittää jakso, jonka kuluessa vapaasti rajalla -tarjoushinnat todetaan, sekä myös tuontimaksujen määräämispäivä,

yli kymmenen kylkiluuta käsittävien etuneljännesten määritelmän muuttaminen on perusteltua; lisäksi näyttää välttämättömältä määritellä ne alanimikkeen 16.02 B III b) 1 aa) tuotteet, jotka ovat tuontimaksun alaisia; on sen vuoksi syytä muuttaa asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 425/77, liitteenä olevaa yhteistä tullitariffia,

on syytä kumota seuraavat asetukset: tuontihinnan laskemisesta ja erikoishinnan määräämisestä vasikoille ja täysikasvuisille naudoille 29 päivänä tammikuuta 1973 annettu komission asetus (ETY) N:o 218/73(4), sellaisena kuin se on viimeksi muutettuna asetuksella (ETY) N:o 532/76(5), muun kuin jäädytetyn lihan tuontimaksun laskemista palvelevista kertoimista ja eräistä määritelmistä 17 päivänä elokuuta 1973 annettu komission asetus (ETY) N:o 2249/73(6) sekä eräiden jäädytettyjen lihojen tuontimaksun laskentaperusteista 17 päivänä elokuuta 1973 annettu asetus (ETY) N:o 2260/73(7), sellaisena kuin se on viimeksi muutettuna asetuksella (ETY) N:o 1160/74(8),

tässä asetuksessa tarkoitetut toimenpiteet ovat naudanlihan hallintokomitean lausunnon mukaiset,

ON ANTANUT TÄMÄN ASETUKSEN:

I OSASTO Eläviin nautaeläimiin ja muuhun naudanlihaan kuin jäädytettyyn naudanlihaan sovellettava järjestelmä

1 artikla

Asetuksen (ETY) N:o 805\68 10 artiklan 2 kohdassa tarkoitettu tarjoushinta vapaasti yhteisön rajalla lasketaan tarjoushinnan vapaasti yhteisön rajalla perusteella jokaisen 2 artiklassa tarkoitetun ryhmän tuotteelle ja tarjontamuodolle ja tämän asetuksessa tarkoitettuja yksityiskohtaisia sääntöjä noudattaen.

2 artikla

1. Vapaasti rajalla -hinnat määrätään seuraaville eläinryhmille:

a) lehmät;

b) muut täysikasvuiset naudat.

2. Vapaasti rajalla -hinnat määrätään seuraaviin tarjontamuotoihin kuuluvalle tuoreelle tai jäähdytetylle lihalle:

a) ruhot, puoliruhot tai saman ruhon neljännekset,

b) erilliset etuneljännekset,

c) erilliset takaneljännekset.

3 artikla

1. Tarjoushinta vapaasti yhteisön rajalla vastaa 2 artiklan 1 kohdassa tarkoitettujen nautojen keskihinnan ja saman artiklan 2 kohdassa tarkoitetun lihan keskihinnan painotettua keskiarvoa.

2. Nautojen keskihinta lasketaan muuntamalla:

a) 2 artiklan 1 kohdassa tarkoitetun jokaisen nautaryhmän tarjoushintojen aritmeettinen keskiarvo kertoimella, joka ilmaisee kaikkien näiden ryhmien ja asetuksen (ETY) N:o 805/68 12 artiklan 6 kohdan mukaisesti edustavilla markkinoilla todennetun hinnan välisen suhteen;

b) 2 artiklan 2 kohdassa tarkoitetun lihan jokaisen tarjontamuodon tarjoushintojen aritmeettinen keskiarvo liitteessä I vahvistetuilla vastaavilla kertoimilla.

3. Jos yhden tai useampien nautaryhmien tai lihan tarjontamuotojen osalta vapaasti rajalla -tarjoushintaa ei voida todeta, 2 kohdassa tarkoitetun keskihinnan ja vapaasti yhteisön rajalla tarjoushinnan laskemiseksi käytetään viimeistä käytettävissä olevaa hintaa.

4 artikla

Jos tarjoushinta vapaasti yhteisön rajalla poikkeaa vähintään 0,50 laskentayksikköä 100 elopainokilolta tuontimaksulaskelmassa aikaisemmin käytetystä, jälkimmäinen hinta jää voimaan.

5 artikla

Asetuksen (ETY) N:o 805/68 10 artiklan 4 kohdassa tarkoitetut kertoimet on määrätty liitteessä I.

II OSASTO Jäädytettyä naudanlihaa koskeva järjestelmä

6 artikla

Asetuksen (ETY) N:o 805/68 liitteen b jakson alanimikkeeseen 02.01 A II b) kuuluvan jäädytetyn lihan:

a) kyseisen asetuksen 11 artiklan 2 kohdan a alakohdassa tarkoitettu kerroin on 1,69;

b) kyseisen asetuksen 11 artiklan 2 kohdan b alakohdassa tarkoitettu kiinteä kokonaismäärä on 5,5 laskentayksikköä 100 kilogrammalta.

7 artikla

Jos jäädytetyn lihan tarjoushinta vapaasti yhteisön rajalla poikkeaa vähintään yhdellä laskentayksiköllä 100 kilogrammalta tuontimaksulaskelmassa aikaisemmin käytetystä, tämä jälkimmäinen hinta jää voimaan.

8 artikla

Asetuksen (ETY) N:o 85/68 11 artiklan 4 kohdassa tarkoitetut kertoimet on määrätty liitteessä II.

III OSASTO Yleiset määräykset

9 artikla

1. Tuontimaksua sovellettaessa tarkoitetaan:

a) nautaeläimen ruholla alanimikkeessä 02.01 A II teurastettujen eläinten kokoruhoja, joista on laskettu veri, poistettu sisälmykset ja jotka on nyljetty ja jotka ovat päineen, raajoineen, muine ruhossa kiinni olevine osineen tai niitä ilman. Kun ruhot ovat ilman päätä, pään on oltava katkaistu ruhosta takaraivoluun ja ensimmäisen kaulanikaman välistä. Kun ruhot ovat ilman raajoja, niiden on oltava katkaistut etupolvinivelistä tai kinnernivelistä; ruhossa on oltava etuosa, jossa on jäljellä kaikki luut, niska ja lapa ja jossa on enemmän kuin 10 paria kylkiluita;

b) nautaeläinten puoliruholla alanimikkeessä 02.01 A II tuotetta, joka on saatu halkaisemalla kokoruho symmetrisesti kunkin kaula-, selkä-, lanne- ja ristinikaman keskikohdasta sekä rintalastan ja lonkka- ja häpyluun liitoksen keskikohdasta; puoliruhossa on oltava puoliruhon etuosa, jossa on jäljellä kaikki luut, niska ja lapa ja jossa on enemmän kuin 10 kylkiluuta;

c) saman ruhon neljänneksellä alanimikkeessä 02.01 A II a) ja 02.01 A II b) kokonaisuutta, joka koostuu:

- etuneljänneksistä, joissa on jäljellä kaikki luut, niska ja lapa sekä 10 kylkiluuta, sekä takaneljänneksistä, joissa on jäljellä kaikki luut, paistit ja fileeselkä sekä 3 kylkiluuta, tai

- etuneljänneksistä, joissa on jäljellä kaikki luut, niska ja lapa sekä 5 kylkiluuta ja joissa on koko kylki ja rinta irrottamatta, sekä takaneljänneksistä, joissa on jäljellä kaikki luut, paistit ja fileeselkä sekä 8 poikki leikattua kylkiluuta.

Etuneljännekset ja takaneljännekset, jotka muodostavat saman ruhon neljännekset, on esitettävä tullille yhdessä ja määrältään tasalukuisina; lisäksi etuneljännesten kokonaispainon on oltava sama kuin takaneljännesten kokonaispaino. Lähetyksen kahden osan välinen painoero on kuitenkin sallittu, jos ero ei ole suurempi kuin 5 prosenttia painavamman osan painosta (etuneljännekset tai takaneljännekset);

d) erottamattomilla etuneljänneksillä alanimikkeissä 02.01 A II a) ja 02.01 A b) 2 ruhon etuosaa, jossa on jäljellä kaikki luut, niska ja lapa ja jossa on vähintään 4 paria kylkiluita, mutta enintään 10 paria kylkiluita (neljän ensimmäisen kylkiluuparin on oltava kokonaisia, muut voivat olla poikki leikattuja), ohuine kuvelihoineen tai niitä ilman;

e) erotetuilla etuneljänneksillä alanimikkeissä 02.01 A II a) ja 02.01 A II b) 2 puoliruhon etuosaa, jossa on jäljellä kaikki luut, niska ja lapa ja jossa on vähintään 4 kylkiluuta, mutta enintään 10 kylkiluuta (neljän ensimmäisen kylkiluun on oltava kokonaisia, muut voivat olla poikki leikattuja), ohuine kuvelihoineen tai niitä ilman;

f) erottamattomilla takaneljänneksillä alanimikkeissä 02.01 A II a) 3 ja 02.01 A II b) 3 ruhon takaosaa, jossa on jäljellä kaikki luut, paistit ja fileeselkä ja jossa on vähintään 3 paria kokonaisia tai poikki leikattuja kylkiluita, takapotkineen, ohuine kuvelihoineen tai niitä ilman;

g) erotetuilla takaneljänneksillä alanimikkeissä 02.01 A II a) 3 ja 02.01 A II b) 3 puoliruhon takaosaa, jossa on jäljellä kaikki luut, paistit ja fileeselkä ja jossa on vähintään 3 kokonaista tai poikki leikattua kylkiluuta, takapotkineen tai ohuine kuvelihoineen taikka niitä ilman;

h) leikatuilla paloilla, joita kutsutaan nimillä "etuneljänneksen selkäosa (crop)" ja "niska ja etuselkä sekä lapa (chuck and blade)", alanimikkeessä 02.01 A II b) 4 bb) 22 sellaista etuneljänneksen selkäosaa, johon kuuluu lavan yläosa ja joka on erotettu etuneljänneksestä palana, jossa on vähintään 4, mutta enintään 10 kylkiluuta, leikkaamalla suoraviivaisesti sen kohdan kautta, jossa ensimmäinen kylkiluu liittyy ensimmäiseen rintalastan jaokkeeseen, pallean kiinnityskohtaan saakka kymmenennen kylkiluun kohdalla;

i) leikatuilla paloilla, joita kutsutaan nimellä "rinta (brisket)", alanimikkeessä 02.01 A II b) 4 bb) 22 etuneljänneksen alaosaa, johon kuuluvat rinnan kärkiosa ja rinnan keskiosa sekä rintaontelon sisäseinämää sisältävät muut rinnan osat;

j) muilla lihasta tai muista eläimen osista tehdyillä valmisteilla ja säilykkeillä, joissa on kypsentämätöntä naudan lihaa tai muita nautaeläimen osia, alanimikkeessä 16.02 B III b) 1 aa) tuotteita, joita ei ole lämpökäsitelty tai joita on lämpökäsitelty vain niin vähän, että tuotteeseen sisältyvien lihojen valkuaisaineet eivät ole saostuneet, ja joiden paksuimman osan leikkauspinnalle jää jälkiä punertavasta nesteestä.

2. Määritettäessä kokonaisten tai katkaistujen kylkiluiden lukumäärää huomioon otetaan vain selkärankaan liittyvät kokonaiset tai katkaistut kylkiluut.

10 artikla

1. Asetuksen (ETY) N:o 805/68 10 ja 11 artiklan mukaisesti määritetyt vapaasti rajalla -tarjoushinnat muodostuvat erityisesti:

a) kolmansista maista tuotavien tuotteiden mukana seuraavien asiakirjojen osoittamista hinnoista;

b) muista kolmansien maiden vientihintoja koskevista tiedoista.

2. Huomioon ei oteta:

a) tarjoushintoja, jotka eivät vastaa todellisia ostomahdollisuuksia;

b) tarjoushintoja, jotka eivät perustu edustaviin määriin;

c) hintoja, joiden yleinen kehitys tai joita koskevat käytettävissä olevat tiedot antavat komissiolle aiheen olla pitämättä niitä alkuperämaan hintojen todellista kehitystä kuvaavina.

11 artikla

Asetuksen (ETY) N:o 805/68 10 artiklan 2 kohdan toisessa luetelmakohdassa ja 11 artiklan 3 kohdassa tarkoitettu ajanjakso tarkoittaa sitä edellisen kuukauden 21 päivän ja seuraavan kuukauden 20 päivän välistä aikaa, jona perustuontimaksu määrätään.

12 artikla

1. Asetuksen (ETY) N:o 805/68 12 artiklassa tarkoitetut tuontimaksut määrätään ennen jokaisen kuukauden 27 päivää, ja niitä sovelletaan seuraavan kuukauden ensimmäisestä maanantaista. Ensimmäisen vahvistuksen osalta näiden tuontimaksujen soveltaminen siirretään tapahtuvaksi 1 päivästä huhtikuuta 1977.

2. Sovellettavia tuontimaksuja tarkistetaan kahdesti tapahtuvan vahvistuksen väliajoin perustuontimaksun muutoksen vuoksi tai asetuksen (ETY) 805/68 12 artiklassa tarkoitetuilla yhteisön edustavilla markkinoilla todennettujen hintojen vaihtelun mukaisesti.

13 artikla

Jäsenvaltioiden on ilmoitettava komissiolle jokaisen kuukauden 1, 11 ja 21 päivänä teleksillä niistä 10 artiklassa tarkoitetuista kolmansista maista peräisin olevista hintatiedoista, jotka näillä on ollut hallussaan ilmoitusta edeltäneen 10 päivän jaksolta ilmoittaen erityisesti eläinryhmän tai lihojen tarjontamuodon, tuontimäärän sekä, mikäli mahdollista, laadun. Komissio voi käyttää hyväkseen kaikkia muitakin hallussaan olevia tietoja.

14 artikla

Muutetaan asetus (ETY) N:o 950/68 seuraavasti:

1. Muutetaan 2 luvun ensimmäistä täydentävää huomautusta seuraavasti:

"A. Seuraavassa tarkoitetaan:

a) nautaeläimen ruholla alanimikkeessä A II teurastettujen eläinten kokoruhoja, joista on laskettu veri, poistettu sisälmykset ja jotka on nyljetty ja jotka ovat päineen, raajoineen, muine ruhossa kiinni olevine osineen tai niitä ilman. Kun ruhot ovat ilman päätä, pään on oltava katkaistut ruhosta takaraivoluun ja ensimmäisen kaulanikaman välistä. Kun ruhot ovat ilman raajoja, niiden on oltava katkaistut etupolvinivelistä tai kinnernivelistä; ruhossa on oltava etuosa, jossa on jäljellä kaikki luut, niska ja lapa ja jossa on enemmän kuin 10 paria kylkiluita;

b) nautaeläinten puoliruholla alanimikkeessä A II tuotetta, joka on saatu halkaisemalla kokoruho symmetrisesti kunkin kaula-, selkä-, lanne- ja ristinikaman keskikohdasta sekä rintalastan ja lonkka- ja häpyluun liitoksen keskikohdasta; puoliruhossa on oltava puoliruhon etuosa, jossa on jäljellä kaikki luut, niska ja lapa ja jossa on enemmän kuin 10 kylkiluuta;

c) saman ruhon neljänneksellä alanimikkeessä A II a) 1 ja A II b) 1 kokonaisuutta, joka koostuu:

- etuneljänneksistä, joissa on jäljellä kaikki luut, niska ja lapa sekä 10 kylkiluuta, sekä takaneljänneksistä, joissa on jäljellä kaikki luut, paistit ja fileeselkä sekä 3 kylkiluuta, tai

- etuneljänneksistä, joissa on jäljellä kaikki luut, niska ja lapa sekä 5 kylkiluuta ja joissa on koko kylki ja rinta irrottamatta, sekä takaneljänneksistä, joissa on jäljellä kaikki luut, paistit ja fileeselkä sekä 8 poikki leikattua kylkiluuta.

Etuneljännekset ja takaneljännekset, jotka muodostavat saman ruhon neljännekset on esitettävä tullille yhdessä ja määrältään tasalukuisina; lisäksi etuneljännesten kokonaispainon on oltava sama kuin takaneljännesten kokonaispainon. Lähetyksen kahden osan välinen painoero on kuitenkin sallittu, jos ero ei ole suurempi kuin 5 prosenttia painavamman osan painosta (etuneljännekset tai takaneljännekset);

d) erottamattomilla etuneljänneksillä alanimikkeissä A II a) 2 ja A II b) 2 ruhon etuosaa, jossa on jäljellä kaikki luut, niska ja lapa ja jossa on vähintään 4 paria kylkiluita, mutta enintään 10 paria kylkiluita (neljän ensimmäisen kylkiluuparin on oltava kokonaisia, muut voivat olla poikki leikattuja), ohuine kuvelihoineen tai niitä ilman;

e) erotetuilla etuneljänneksillä alanimikkeissä A II a) 2 ja A II b) 2 puoliruhon etuosaa, jossa on jäljellä kaikki luut, niska ja lapa ja jossa on vähintään 4 kylkiluuta, mutta enintään 10 kylkiluuta (neljän ensimmäisen kylkiluun on oltava kokonaisia, muut voivat olla poikki leikattuja), ohuine kuvelihoineen tai niitä ilman;

f) erottamattomilla takaneljänneksillä alanimikkeissä A II a) 3 ja A II b) 3 ruhon takaosaa, jossa on jäljellä kaikki luut, paistit ja fileeselkä ja jossa on vähintään 3 paria kokonaisia tai poikki leikattuja kylkiluita, takapotkineen, ohuine kuvelihoineen tai niitä ilman;

g) erotetuilla takaneljänneksillä alanimikkeissä A II a) 3 ja A II b) 3 puoliruhon takaosaa, jossa on jäljellä kaikki luut, paistit ja fileeselkä ja jossa on vähintään 3 kokonaista tai poikki leikattua kylkiluuta, takapotkineen tai ohuine kuvelihoineen tai niitä ilman;

h) 11. leikatuilla paloilla, joita kutsutaan nimillä "etuneljänneksen selkäosa (crop)" ja "niska ja etuselkä sekä lapa (chuck and blade)", alanimikkeessä A II b) 4 bb) 22 sellaista etuneljänneksen selkäosaa, johon kuuluu lavan yläosa ja joka on erotettu etuneljänneksestä palana, jossa on vähintään 4, mutta enintään 10 kylkiluuta, leikkaamalla suoraviivaisesti sen kohdan kautta, jossa ensimmäinen kylkiluu liittyy ensimmäiseen rintalastan jaokkeeseen, pallean kiinnityskohtaan saakka kymmenennen kylkiluun kohdalla;

22. leikatuilla paloilla, joita kutsutaan nimellä "rinta (brisket)", alanimikkeessä A II b) 4 bb) 22 etuneljänneksen alaosaa, johon kuuluvat rinnan kärkiosa ja rinnan keskiosa sekä rintaontelon sisäseinämää sisältävät muut rinnan osat;

B. Määritettäessä kokonaisten tai poikki leikattujen kylkiluiden lukumäärää otetaan huomioon ainoastaan selkärankaan liittyvät kokonaiset tai poikki leikatut kylkiluut."

2. Lisätään 16 ryhmään täydentävä lisähuomautus seuraavasti:

"Alanimikkeessä 16.02 B III b) 1 aa) kypsentämättömillä tuotteilla tarkoitetaan sellaisia tuotteita, joita ei ole lämpökäsitelty tai joita on käsitelty vain niin vähän, että tuotteeseen sisältyvien lihojen valkuaisaineet eivät ole saostuneet, ja joiden paksuimpien osien leikkauspinnalle jää jälkiä punertavasta nesteestä."

15 artikla

Kumotaan asetukset (ETY) N:o 218/73, (ETY) N:o 2249/73 ja (ETY) N:o 2260/73 31 päivästä maaliskuuta 1977.

16 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan ensimmäisen kerran laskettaessa tuontimaksuja, jotka ovat voimassa 1 päivästä huhtikuuta 1977.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 18 päivänä maaliskuuta 1977.

Komission puolesta

Puheenjohtaja

Finn GUNDELACH

(1) EYVL N:o L 148, 28.6.1968, s. 24

(2) EYVL N:o L 61, 5.3.1977, s. 1

(3) EYVL N:o L 172, 22.7.1968, s. 1

(4) EYVL N:o L 26, 31.1.1973, s. 16

(5) EYVL N:o L 63, 11.3.1973, s. 17

(6) EYVL N:o L 230, 18.8.1973, s. 15

(7) EYVL N:o L 233, 21.8.1973, s. 10

(8) EYVL N:o L 127, 9.5.1974, s. 32

LIITE I

Asetuksen (ETY) N:o 805/68 liitteessä olevassa a, c ja d jaksossa esiintyvien tuotteiden tuontimaksujen laskemiseen tarkoitetut kertoimet

>TAULUKON PAIKKA>

LIITE II

>TAULUKON PAIKKA>